Georgi Məmmədov

**Georgi Məmmədov** (tam adı: *Georgi Ənvəroviç Məmmədov*, ; ) — Azərbaycan əsilli SSRİ və Rusiya diplomatı, Rusiyanın Kanadadakı keçmiş fövqəladə və səlahiyyətli səfiri (2003–2014).

## Həyatı
Azərbaycanlı olan Georgi Məmmədov 1962–1985-ci illərdə Radio və Televiziya Yayımları Dövlət Komitəsi sədrinin müavini Ənvər Məmmədovun ailəsində anadan olmuşdur.

1970-ci ildə Moskva Dövlət Beynəlxalq Münasibətlər İnstitutunu bitirib. Tarix elmləri namizədidir. İngilis və İsveç dillərini bilir.

1970–1974-cü illərdə SSRİ Elmlər Akademiyasının ABŞ və Kanada İnstitutunun aspiranturasında oxuyub.

1972–1973-cü illərdə SSRİ-nin ABŞ-dakı səfirliyində təlim keçdi,1974–1977-ci illərdə — ABŞ və Kanada İnstitutunun kiçik elmi işçisi olub.

## Diplomatik fəaliyyəti
* 1977–1981-ci illər SSRİ-nin ABŞ-dakı səfirliyində işləmiş: attaşe, səfirliyin ikinci, üçüncü, katibi.
* 1981–1989-cu illər SSRİ Xarici İşlər Nazirliyinin birinci, ikinci katibi, məsləhətçisi, şöbə müdirinin müavini, ABŞ və Kanada Ofisi rəhbərinin birinci müavini.
* 1989–1990-cı illər ABŞ və Kanada, SSRİ Xarici İşlər Nazirliyi Ofisi rəhbərinin birinci müavini.
* 1990–1991-ci ilər SSRİ Xarici İşlər Nazirliyinin ABŞ və Kanada nümayəndəliyinin rəhbəri.
* 1991-ci il Rusiya Federasiyası Xarici İşlər Nazirinin müavini.
* 1993–1995-ci illər Rusiya Federasiyasının xarici ölkələrlə hərbi-texniki əməkdaşlıq üzrə idarələrarası komissiyasının üzvü idi.
* 1993–1994-cü illər Rusiya Federasiyasının ərazisində kimyəvi silahların məhv edilməsi obyektlərinin yerləşdirilməsi üçün ərazilərin seçilməsi üzrə Hökumət Komissiyasının üzvü.
* 1994–1995-ci illər Rusiya Federasiyasının sərhəd maraqlarının müdafiəsi üzrə idarələrarası komissiyanın rəhbəri.
* 1995 — Rusiya Federasiyasının beynəlxalq maliyyə və iqtisadi təşkilatlarla əməkdaşlıq üzrə idarələrarası komissiyası rəhbərinin və G-7 müavini.
* 1995–1996-cı illər Rusiya Federasiyasının müdafiə sənayesi üzrə Dövlət Komitəsinin üzvü.
* 1997-ci il Rusiya Federasiyası Təhlükəsizlik Şurasının müdafiə təhlükəsizliyi üzrə idarələrarası komissiyasının tərkibində olmuşdur.
* 1997–2003 — Rusiya Federasiyası Xarici İşlər Nazirinin müavini olub.
* 2003–2014-cü illər Rusiya Federasiyasının Kanadadakı fövqəladə və səlahiyyətli səfiri olub.

## Ailəsi
* Qızı — Tatyana Məmmədova, geyim dizayneri.
* Övladlığa götürülmüş oğlu Sergey Məmmədov — "Volgaburmaş" şirkətinin sahibi, BTM Qrup ASC-nin idarə heyətinin sədri.
* Nəvələri — David və Leo, Tatyananın övladları və Pavel, Sergeyin tennisçi Anastasiya Mıskina ilə qanuni evliliyindən olan oğlu..

## Diplomatik rütbə
Fövqəladə və Səlahiyyətli Səfir (5 iyun 1992)

## Mükafatları
* "Fəxri Fərman" (7 iyun 1996) — *dövlətə göstərdiyi xidmətlər və uzun illər vicdanla çalışdığı üçün*.
* *[[Rusiya Federasiyası]]nın [[xarici siyasət]]inin həyata keçirilməsində fəal iştirakına və uzun illərin [[vicdan]]la işləməsinə görə* — IV dərəcəli "Vətənə xidmətə görə" ordeni (14 noyabr 2002).
* *26 [[il]] [[Rusiya Federasiyası]]nın [[xarici siyasət]]inin həyata keçirilməsində böyük töhfəyə və [[vicdan]]lı diplomatik xidmətə görə* — "Mükəmməl xidmətə görə" ordeni, (26 yanvar 2008).
* Rusiya Federasiyası Prezidentinin fəxri Sertifikatı (16 noyabr 2012) — *[[Rusiya Federasiyası]]nın [[xarici siyasət]]inin həyata keçirilməsindəki xidmətlərinə görə*.
* Rusiya Federasiyasının Diplomatik Xidmətinin əməkdar işçisi (21 dekabr 2013) — *[[Rusiya Federasiyası]]nın [[xarici siyasət]]inin həyata keçirilməsində böyük töhfəsinə, [[elmi]] və pedaqoji fəaliyyətinə və uzun illər [[vicdan]]la çalışmasına görə*.
* "Xalqların dostluğu" ordeni.

## Həmçinin bax
* Ənvər Məmmədov

## İstinadlar

## Xarici keçidlər
* Биография на сайте "Биография. Ру"